ai4bharat/Pralekha huggingface dataset:
മന്ത്രിസഭ
റജിസ്ട്രേഷന് ഓഫ് മാര്യേജ് ഓഫ് എന്.ആര്.ഐ ബില്ല്-2019 അവതരിപ്പിക്കുന്നതിന് മന്ത്രിസഭയുടെ അംഗീകാരം
ഇന്ത്യന് പൗരന്മാര്ക്ക്, വിശേഷിച്ച് സ്ത്രീകള്ക്ക്, വിദേശികളായ ജീവിതപങ്കാളിയില്നിന്നുള്ള ചൂഷണങ്ങളില് നിന്ന് കുടുതല് സംരക്ഷണം നല്കുന്നതിനും വിദേശപങ്കാളികളെ കൂടുതല് ഉത്തരവാദിത്തമുള്ളവരാക്കുന്നതിനും പ്രവാസി ഇന്ത്യക്കാരുടെ വിവാഹം റജിസ്റ്റര് ചെയ്യുന്നതിനുള്ള ബില്  ബില് 2019 അവതരിപ്പിക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി.
വിശദാംശങ്ങള്:
എന്.ആര്.ഐ. ജീവിതപങ്കാളികളുടെ തെറ്റുകളെയും ആക്രമണങ്ങളെയും തടയുന്നതിനായി പ്രവര്ത്തിക്കുന്നതിന് വേണ്ട ഒരു നിയമചട്ടക്കൂടായും
ഒപ്പം കൂടുതല് ഉത്തരവാദിത്തമുണ്ടാക്കുകയും എന്.ആര്.ഐകളെ വിവാഹം കഴിച്ച ഇന്ത്യന് പൗരന്മാര്ക്ക് ഉണ്ടാകുന്ന ചൂഷണങ്ങളില്നിന്നു് സംരക്ഷണവും നല്കുന്നതിന് വേണ്ടിയുള്ള ഭേദഗതിയാണ് ഈ ബില്ലില് ലഭ്യമാക്കുന്നത്.
ബില് പാസായിക്കഴിഞ്ഞാല് എന്.ആര്.ഐകളുമായുള്ള വിവാഹം ഇന്ത്യയിലോ അല്ലെങ്കില് വിദേശത്തുള്ള ഇന്ത്യന് മിഷണനുകളും പോസ്റ്റുകളിലുമോ രജിസ്റ്റര് ചെയ്യാം.
1. പാസ്പോര്ട്ട് ആക്ട് 1967,
2. വകുപ്പ് 86എ ഉള്ക്കൊള്ളിച്ചുകൊണ്ട് ക്രിമിനല് പ്രൊസീജര് കോഡ് 1973 എന്നിവയില് വേണ്ടപ്പെട്ട മാറ്റങ്ങള് വരുത്തും.
പ്രധാന നേട്ടം:
ഇന്ത്യയിലെ കോടതി നടപടികള്ക്കായി സമന്സ് നല്കുകയെന്നത് ഒരു വലിയ പ്രശ്നമാണ്, ക്രിമിനല് പ്രൊസീജര് കോഡ് 1973 ഭേദഗതി
ചെയ്യുന്നതിലൂടെ ആ പ്രശ്നത്തിന് പരിഹാരമുണ്ടാകും. അങ്ങനെ ഈ ബില് എന്.ആര്.ഐമാരെ വിവാഹംചെയ്ത ഇന്ത്യന് പൗരന്മാര്ക്ക് കൂടുതല്
സുരക്ഷ വാഗ്ദാനം ചെയ്യുകയും എന്.ആര്.ഐമാര് ജീവിതപങ്കാളികളെ ആക്രമിക്കുന്നത് തടയുന്നതിനുള്ളതായി പ്രവര്ത്തിക്കുകയും ചെയ്യും.
ലോകത്താകമാനം എന്.ആര്.ഐമാരെ വിവാഹം ചെയ്ത ഇന്ത്യന് സ്ത്രീകള്ക്ക് ഇതിന്റെ ഗുണം ലഭിക്കും.
(
പ്രധാനമന്ത്രിയുടെ ഓഫീസ്
പ്രഥമ ചരമവാര്ഷിക ദിനത്തില് പ്രധാനമന്ത്രി സുഷമ സ്വരാജിനെ അനുസ്മരിച്ചു
പ്രഥമ ചരമവാര്ഷിക ദിനം പ്രമാണിച്ച് ഇന്ന് പ്രധാനമന്ത്രി ശ്രീ. നരേന്ദ്ര മോദി മുന് വിദേശകാര്യ മന്ത്രി ശ്രീമതി സുഷമ സ്വരാജിനെ അനുസ്മരിച്ചു.
പ്രധാനമന്ത്രി പറഞ്ഞു: 'പുണ്യ തിഥിയില് സുഷമാ ജിയെ ഓര്ക്കുന്നു. അകാലത്തുള്ള അവരുടെ നിര്ഭാഗ്യകരമായ നിര്യാണം പലരെയും ദുഃഖിപ്പിച്ചു. അവര് ഇന്ത്യയെ നിസ്വാര്ഥമായി സേവിക്കുകയും ആഗോള തലത്തില് ഇന്ത്യയുടെ വ്യക്തമായ ശബ്ദമായി നിലകൊള്ളുകയും ചെയ്തു'.
(
പ്രധാനമന്ത്രിയുടെ ഓഫീസ്
ലോക വന്യജീവി ദിനത്തിൽ വന്യജീവി സംരക്ഷണത്തിനായി പ്രവർത്തിക്കുന്ന ഏവരെയും പ്രധാനമന്ത്രി അഭിവാദ്യം ചെയ്തു
ലോക വന്യജീവി ദിനത്തിൽ വന്യജീവി സംരക്ഷണത്തിനായി പ്രവർത്തിക്കുന്ന ഏവരെയും പ്രധാനമന്ത്രി അഭിവാദ്യം ചെയ്തു
(ലോക വന്യജീവി ദിനത്തിൽ വന്യജീവി സംരക്ഷണത്തിനായി പ്രവർത്തിക്കുന്ന ഏവരെയും പ്രധാനമന്ത്രി ശ്രീ നരേന്ദ്ര മോദി അഭിവാദ്യം ചെയ്തു . “ലോക വന്യജീവി ദിനത്തിൽ വന്യജീവി സംരക്ഷണത്തിനായി പ്രവർത്തിക്കുന്ന ഏവരെയും ഞാൻ അഭിവാദ്യം ചെയ്യുന്നു. സിംഹങ്ങൾ, കടുവകൾ, പുള്ളിപ്പുലികൾ എന്നിങ്ങനെ വിവിധ മൃഗങ്ങളുടെ എണ്ണം ഇന്ത്യയിൽ ക്രമാനുഗതമായി ഉയരുകയാണ്. നമ്മുടെ വനങ്ങളുടെ സംരക്ഷണവും മൃഗങ്ങളുടെ സുരക്ഷിതമായ ആവാസ വ്യവസ്ഥയും ഉറപ്പാക്കാൻ സാധ്യമായതെല്ലാം നാം ചെയ്യണം. ” പ്രധാനമന്ത്രി ട്വിറ്ററിൽ കുറിച്ചു.
ഉപരാഷ്ട്രപതിയുടെ കാര്യാലയം
ഒരു നവ ഇന്ത്യയുടെ നിർമ്മാണ പാതയിൽ പങ്കുചേരാനും രാഷ്ട്ര നിർമ്മാണ പ്രവർത്തനങ്ങൾക്കായി ഊർജ്ജം ഉപയോഗപ്പെടുത്താനും ഉപരാഷ്ട്രപതി യുവജനങ്ങളോട് അഭ്യർത്ഥിച്ചു
ഒരു നവ ഇന്ത്യയുടെ നിർമ്മാണ പാതയിൽ പങ്കുചേരാനും രാഷ്ട്ര നിർമ്മാണ പ്രവർത്തനങ്ങൾക്കായി ഊർജ്ജംഉപയോഗപ്പെടുത്താനും ഉപരാഷ്ട്രപതി ശ്രീ എം. വെങ്കയ്യനായിഡു യുവാക്കളോട് അഭ്യർത്ഥിച്ചു. ഹൈദരാബാദ് സർവകലാശാലയിൽ ഒരു വിശ്രമകേന്ദ്രം ഉദ്ഘാടനം ചെയ്യുകയായിരുന്നു അദ്ദേഹം.
കോവിഡ് 19 മുതൽ കാലാവസ്ഥാ വ്യതിയാനം വരെ വിവിധ സമകാലീന പ്രശ്നങ്ങൾക്ക് പരിഹാരം കണ്ടെത്തുന്നതിന് നൂതന ആശയങ്ങളുമായി മുന്നോട്ട് വരാൻ അദ്ദേഹം യുവാക്കളോട് ആഹ്വാനം ചെയ്തു. അന്താരാഷ്ട്ര നിലവാരത്തിലുള്ള ഗുണമേന്മയുള്ള വിദ്യാഭ്യാസം നൽകുന്നതിന് സ്വകാര്യ മേഖല ഉൾപ്പെടെ തൽപരകക്ഷികൾ ശ്രമിക്കണമെന്നും ഉന്നത വിദ്യാഭ്യാസ സ്ഥാപനങ്ങളെ മികവിന്റെ കേന്ദ്രങ്ങളാക്കി മാറ്റണമെന്നും ഉപരാഷ്ട്രപതി പറഞ്ഞു.
ലോകോത്തര നിലവാരമുള്ള ഉന്നത വിദ്യാഭ്യാസ കേന്ദ്രങ്ങളുടെ ആദ്യ 200 പട്ടികയിൽ ഇന്ത്യയിൽ നിന്നും ഏതാനും കേന്ദ്രങ്ങൾ മാത്രമാണ് ഉൾപ്പെട്ടത് എന്നതിൽ അദ്ദേഹം ഉത്കണ്ഠ രേഖപ്പെടുത്തി. ആ പട്ടികയിൽ ഇടംനേടാൻ കഠിനമായി പരിശ്രമിക്കാൻ ഇന്ത്യയിലെ വിവിധ സർവകലാശാലകളോട് അദ്ദേഹം ആവശ്യപ്പെട്ടു. നൂതനാശയ ഗവേഷണ സംസ്കാരം പ്രോത്സാഹിപ്പിക്കാനും, മികച്ച ഗവേഷകർക്ക് ആനുകൂല്യങ്ങൾ നൽകാനും ഉപരാഷ്ട്രപതി സർവ്വകലാശാലകളോട് ആവശ്യപ്പെട്ടു.
സ്വാതന്ത്ര്യാനന്തരം 73 വർഷങ്ങൾക്ക് ശേഷവും രാജ്യം ഇതുവരെ സമ്പൂർണ സാക്ഷരത കൈവരിച്ചിട്ടില്ല എന്ന് ഓർമ്മിപ്പിച്ച അദ്ദേഹം, ഒരു പൂർണ്ണ സാക്ഷര സമൂഹത്തിനായി എല്ലാവരുടേയും സമഗ്ര പരിശ്രമങ്ങൾ അനിവാര്യമാണെന്നും പറഞ്ഞു.
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
രാജ്യത്ത് കോവിഡ് മുക്തരായത് 7.2 ലക്ഷം പേര്
ദേശീയ രോഗമുക്തി നിരക്ക് 62.72%
മരണനിരക്ക് 2.43 ശതമാനമായി കുറഞ്ഞു
കേന്ദ്ര ഗവണ്മെന്റിന്റെയും സംസ്ഥാനങ്ങളിലെ /കേന്ദ്രഭരണപ്രദേശങ്ങളിലെ ഗവണ്മെന്റുകളുടെയും കൂട്ടായ പരിശ്രമത്തിലൂടെ രാജ്യത്ത് കോവിഡ് 19ന് ഫലപ്രദമായ ചികിത്സ ഉറപ്പാക്കുന്നുണ്ട്. അതിലൂടെ രോഗമുക്തരുടെ എണ്ണത്തിലും വര്ധനയുണ്ടാകുന്നു.
കഴിഞ്ഞ 24 മണിക്കൂറിനിടെ 24,491 പേരാണ് രാജ്യത്ത് കോവിഡ്മുക്തി നേടിയത്. 7,24,577 പേരാണ് രാജ്യത്തിതുവരെ രോഗമുക്തരായത്. 62.72 ശതമാനമാണ് രോഗമുക്തി നിരക്ക്.
മരണനിരക്ക് തുടര്ച്ചയായി കുറഞ്ഞ് 2.43 ശതമാനമായി.
ചികിത്സയിലുള്ളവരുടെയും രോഗമുക്തരുടെയും എണ്ണം തമ്മിലുള്ള അന്തരം 3,22,048 ആയി. നിലവില് 4,02,529 പേരാണ് രാജ്യത്ത്ചികിത്സയില് കഴിയുന്നത്.
കഴിഞ്ഞ 24 മണിക്കൂറിനുള്ളില് 3,33,395 സാമ്പിളുകള് പരിശോധിച്ചു. ആകെ 1,43,81,303 സാമ്പിളുകളാണ് രാജ്യത്ത് പരിശോധിച്ചത്. പരിശോധനാ സൗകര്യങ്ങള് വികസിപ്പിക്കുന്നതിന്റെ ഭാഗമായി ലാബുകളുടെ എണ്ണം 1274 ആയി വര്ധിപ്പിച്ചു. സര്ക്കാര് ലാബുകളുടെ എണ്ണം 892 ഉം സ്വകാര്യ ലാബുകളുടെ എണ്ണം 382 ഉം ആണ്.
വിവിധ പരിശോധനാ ലാബുകളുടെ ക്രമം ഇനി പറയുന്നു:
തത്സമയ ആര്ടി പിസിആര് അടിസ്ഥാനമാക്കിയുള്ള പരിശോധനാ ലാബുകള്: 651 
ട്രൂനാറ്റ് അടിസ്ഥാനമാക്കിയുള്ള പരിശോധനാ ലാബുകള്: 516 
സി.ബി.എന്.എ.എ.ടി. അടിസ്ഥാനമാക്കിയുള്ള പരിശോധനാ ലാബുകള്: 107 
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
ശാസ്ത്ര സാങ്കേതിക മന്ത്രാലയം
കംബോഡിയയിൽ നടന്ന മൂന്നാമത് ആസിയാൻ-ഇന്ത്യ ഗ്രാസ്റൂട്ട്സ് ഇന്നൊവേഷൻ ഫോറത്തിൽ നടന്ന മത്സരത്തിൽ ഇന്ത്യയിൽ നിന്നുള്ള ഇന്നൊവേറ്റർ വിജയിച്ചു
മൂന്നാമത് ആസിയാൻ ഇന്ത്യ ഗ്രാസ്റൂട്ട്സ് ഇന്നൊവേഷൻ ഫോറത്തിൽ, ഗ്രാസ്റൂട്ട്സ് ഇന്നൊവേഷൻ മത്സരത്തിൽ ഇന്ത്യയിൽ നിന്നുള്ള ശാലിനി കുമാരിക്ക് 'മോഡിഫൈഡ് വാക്കർ വിത്ത് അഡ്ജസ്റ്റബിൾ ലെഗ്സ്' എന്ന നൂതനാശയത്തിന് ഒന്നാം സമ്മാനം ലഭിച്ചു.
രാജ്യത്തെ മുൻനിര ഓർത്തോപീഡിക് ഉൽപ്പന്നങ്ങളുടെ നിർമ്മാതാക്കളായ വിസ്കോ റീഹാബിലിറ്റേഷൻ എയ്ഡ്സി-ന് ഈ സാങ്കേതികവിദ്യ കൈമാറിയിട്ടുണ്ട്. 'ബ്രിക്ക് ആൻഡ് മോർട്ടാർ' സ്റ്റോറുകൾ വഴിയും ആമസോൺ ഇന്ത്യ പോലുള്ള വിപണികൾ വഴിയും ഇത് വാങ്ങാൻ ലഭ്യമാണ്.
ബിഹാറിലെ പട്ന നിവാസിയാണ് ശാലിനി കുമാരി. അവർക്ക് 1,500 US ഡോളർ തുകയുടെ ക്യാഷ് പ്രൈസ് ആണ് ലഭിച്ചത്.
മൂന്ന് ദിവസത്തെ മൂന്നാമത് ആസിയാൻ ഇന്ത്യ ഗ്രാസ്റൂട്ട്സ് ഇന്നൊവേഷൻ ഫോറം ഇന്ന് കംബോഡിയയിലെ നോം പെനിൽ സമാപിച്ചു.
പ്രധാനമന്ത്രിയുടെ ഓഫീസ്
സംസ്ഥാന പിറവി ദിനത്തിൽ ഹരിയാനയിലെ ജനങ്ങൾക്ക് പ്രധാനമന്ത്രി ആശംസകൾ നേർന്നു
സംസ്ഥാന പിറവി ദിനത്തിൽ ഹരിയാനയിലെ ജനങ്ങൾക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
" ഭാരതീയ ഇതിഹാസത്തിൽ പ്രധാന സ്ഥാനം വഹിക്കുന്ന ഹരിയാനയിലെ എല്ലാ ജനങ്ങൾക്കും സംസ്ഥാന പിറവി ദിനത്തിൽ എന്റെ ആശംസകൾ.സമൃദ്ധിയുടെ പുരോഗതിയുടെയും പ്രതീകമായ ഈ പ്രദേശം, പുതിയ ഉയരങ്ങൾ താണ്ടട്ടെ എന്ന് ഞാൻ ആശംസിക്കുന്നു."പ്രധാനമന്ത്രി ട്വിറ്റർ സന്ദേശത്തിൽ കുറിച്ചു.
ആരോഗ്യ, കുടുംബക്ഷേമ മന്ത്രാലയം
കഴിഞ്ഞ ഏതാനും ദിവസങ്ങളായി രാജ്യത്ത് പുതുതായി കോവിഡ് സ്ഥിരീകരിക്കുന്നവരെക്കാൾ രോഗമുക്തി നേടുന്നവരുടെ എണ്ണത്തിൽ വർധന
കഴിഞ്ഞ ഒമ്പത് ദിവസങ്ങളുടെ തുടർച്ചയായി ഇന്നും രാജ്യത്ത് പുതുതായി കോവിഡ് സ്ഥിരീകരിക്കുന്നവരെക്കാൾ കൂടുതൽ രോഗ മുക്തർ. രോഗം ഭേദമാകുന്നവരുടെ എണ്ണം തുടർച്ചയായി വർദ്ധിക്കുന്നുണ്ട്. പ്രതിദിന രോഗമുക്തരുടെ എണ്ണം ശരാശരി 90,000 -തിലധികം ആണ്.
കഴിഞ്ഞ 24 മണിക്കൂറിൽ 92,043പേർക്കാണ് രോഗം ഭേദമായത്. പുതുതായി 88,600 പേർക്ക് രോഗം സ്ഥിരീകരിച്ചു. ഇതോടെ ആകെ രോഗം ഭേദമായവരുടെ എണ്ണം 50 ലക്ഷത്തോളം  അടുക്കുന്നു. ദേശീയതലത്തിലെ രോഗമുക്തി നിരക്ക് 82.46% ആയി ഉയർന്നു.
പ്രതിദിന രോഗമുക്തരുടെ എണ്ണത്തിലെ വർധനയോടെ, ആഗോളതലത്തിൽ തന്നെ ഏറ്റവുമധികം പേർ കോവിഡ് മുക്തരായ രാജ്യമാണ് ഇന്ത്യ.
രോഗം ഭേദമായവരുടെയും ചികിത്സയിൽ ഉള്ളവരുടെയും എണ്ണത്തിലുള്ള അന്തരം 40 ലക്ഷത്തോളം  ആയി. കഴിഞ്ഞ ഏതാനും ദിവസങ്ങളിലായി ചികിത്സയിൽ ഉള്ളവരുടെ എണ്ണം 10 ലക്ഷത്തിൽ താഴെയാണ്. ആകെ രോഗം സ്ഥിരീകരിച്ചവരിൽ 15.96% പേർ മാത്രമാണ് നിലവിൽ ചികിത്സയിലുള്ളത്.
വാര്ത്താവിതരണ പ്രക്ഷേപണ മന്ത്രാലയം
വാര്ത്താവിതരണ പ്രക്ഷേപണ മന്ത്രാലയം അന്താരാഷ്ട്ര യോഗാ ദിന മാധ്യമ പുരസ്കാരം ഏര്പ്പെടുത്തി
(യോഗയുടെ പ്രചാരം വര്ദ്ധിപ്പിക്കുന്നതില് മാധ്യമങ്ങളുടെ സംഭാവനകളും ഉത്തരവാദിത്തങ്ങളുംഅംഗീകരിക്കുന്നതിനായി ഈ വര്ഷംമുതല്കേന്ദ്ര വാര്ത്താവിതരണ പ്രക്ഷേപണ മന്ത്രാലയംഅന്താരാഷ്ട്ര യോഗാ ദിന മാധ്യമ പുരസ്കാരംഏര്പ്പെടുത്തി.
അച്ചടിമാധ്യമം, ഇലക്ട്രോണിക്,  എന്നീമൂന്ന്വിഭാഗങ്ങളിലായിട്ടാണ്അന്താരാഷ്ട്ര യോഗാ ദിന മാധ്യമ പുരസ്കാരം നല്കുന്നത്. ആകെ 33 പുരസ്കാരങ്ങളാണ് സമ്മാനിക്കുക.
ദിനപത്രങ്ങളില്യോഗയുടെമികച്ച കവറേജ് എന്ന വിഭാഗത്തില് 22 ഇന്ത്യന് ഭാഷകളിലും, ഇംഗ്ലീഷിലുമായി 11 പുരസ്കാരങ്ങള് സമ്മാനിക്കും. ടെലിവിഷന്, റേഡിയോ എന്നിവയില് യോഗയുടെ മികച്ച കവറേജിന് എന്ന വിഭാഗത്തില് 22 ഇന്ത്യന് ഭാഷകളിലും, ഇംഗ്ലീഷിലും 11 വീതം പുരസ്കാരങ്ങള് സമ്മാനിക്കും. വിശിഷ്ടമെഡല്/ഫലകം/ട്രോഫി, പ്രശസ്തിപത്രംഎന്നിവഉള്ക്കൊള്ളുന്നതാണ് പുരസ്കാരം.
കേന്ദ്ര വാര്ത്താ വിതരണ പ്രക്ഷേപണ മന്ത്രാലയത്തിന്റെ രജിസ്ട്രേഷന്/പ്രവര്ത്തനാനുമതിയുള്ള എല്ലാ മാധ്യമങ്ങള്ക്കും ഇതില് പങ്കെടുക്കാവുന്നതാണ്. ഈ മാസം 10 മുതല് 25 വരെ  കവറേജിനെ ആധാരമാക്കിയായിരിക്കും പുരസ്കാര നിര്ണ്ണയം. യോഗ ജനകീയമാക്കുന്നതില് മാധ്യമങ്ങളുടെ പങ്ക് ആറ്ജൂറികള് വിലയിരുത്തും. യോഗയെക്കുറിച്ച് അറിവു പകരുന്നതിലുള്ള സംഭാവന, യോഗയെ മാനസിക, ശാരീരിക, ആത്മീയ ആരോഗ്യത്തിനുള്ള ഉപാധിയായി ജനങ്ങള്ക്കിടയില് പ്രോത്സാഹിപ്പിക്കുന്നതിന് നല്കിയ പ്രചാരംതുടങ്ങിയവ പരിഗണിച്ചാണ് പുരസ്കാരങ്ങള് നല്കുക.
ഓണ്ലൈനായി വേണം അപേക്ഷ സമര്പ്പിക്കാന്. കേന്ദ്ര വാര്ത്താവിതരണ പ്രക്ഷേപണ മന്ത്രാലയത്തിന്റെ വെബ്സൈറ്റിലെ https://mib.gov.in/sites/default/files/AYDMS%20Guidelines_1.pdf എന്ന ലിങ്കില് അപേക്ഷ സമര്പ്പിക്കുന്നതിനുള്ളമാതൃകലഭിക്കും. മാധ്യമസ്ഥാപനങ്ങള് നിര്ദ്ദിഷ്ട മാതൃകയില്തയാറാക്കിയ അപേക്ഷയോടൊപ്പം പ്രസിദ്ധീകരിച്ച പത്ര ക്ലിപ്പിങ്ങുകളും പ്രക്ഷേപണം/സംപ്രേഷണം ചെയ്ത ആഡിയോവിഷ്വല്ടെലികാസ്റ്റ്/ബ്രോഡ്കാസ്റ്റ്എന്നിവയും സമര്പ്പിക്കണം.
പൂരിപ്പിച്ച അപേക്ഷ അടുത്തമാസം 1 നു മുമ്പ്  aydms.mib[at]gmail[dot]comഎന്ന ഇ-മെയില്വിലാസത്തിലേക്ക് അയക്കണം. എല്ലാതരത്തിലും പൂര്ണ്ണമായ അപേക്ഷകള് മാത്രമേ മത്സരത്തിനായി പരിഗണിക്കുകയുള്ളൂ. സമര്പ്പിച്ച വിവരങ്ങള് എന്തെങ്കിലുംതെറ്റാണെന്ന് കണ്ടെത്തിയാലോജൂറിയെ എന്തെങ്കിലുംതരത്തില്സ്വാധീനിക്കാനോ ശ്രമിച്ചാല് അവരെ അയോഗ്യരാക്കുന്നതാണ്. ജൂറിയുടെ തീരുമാനം അന്തിമമാണ്. വിജയികളെഇ-മെയില്/കത്ത് വഴിവിവരം അറിയിക്കുന്നതാണ്.
ജൂണ് 21 അന്താരാഷ്ട്ര യോഗാ ദിനമായിഐക്യരാഷ്ട്രസഭ ആഘോഷിക്കുന്നുണ്ട്. ലോകത്തിന് ഇന്ത്യയുടെ സമ്മാനമായാണ്യോഗ പരിഗണിക്കപ്പെടുന്നത്.
AM/MRD
മന്ത്രിസഭ
സഫായി കരംചാരികള്ക്കായുള്ള ദേശീയ കമ്മീഷന്റെ കാലാവധി മൂന്ന് വര്ഷത്തേക്ക് നീട്ടുന്നതിന് കേന്ദ്രമന്ത്രിസഭയുടെ അംഗീകാരം
ദേശീയ സഫായി കരംചാരിസ് കമ്മീഷന്  കാലാവധി 2022 മാര്ച്ച് 31നു ശേഷം മൂന്ന് വര്ഷത്തേക്ക് നീട്ടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി. ഇതുമൂലമുണ്ടാകുന്ന അധികച്ചെലവ് ഏകദേശം 43.68 കോടി രൂപയായിരിക്കും.
സഫായി കരംചാരികളും കൈകള് കൊണ്ടു തോട്ടിപ്പണിചെയ്യുന്നവരായി കണ്ടെത്തിയവരുമായിരിക്കും ഇതിന്റെ പ്രധാന ഗുണഭോക്താക്കള്. എംഎസ് നിയമ സര്വേ പ്രകാരം 2021 ഡിസംബര് 31 വരെ കണ്ടെത്തിയ തോട്ടിപ്പണിക്കാരുടെ എണ്ണം 58098 ആണ്.
എന്സിഎസ്കെ നിയമം 1993 ലെ വ്യവസ്ഥകള് അനുസരിച്ച് 1993ലാണ് 1997 മാര്ച്ച് 31 വരെയുള്ള കാലയളവിലേക്കായി കമ്മീഷന് സ്ഥാപിതമായത്. പിന്നീട് നിയമത്തിന്റെ സാധുത ആദ്യം 2002 മാര്ച്ച് 31 വരെയും അതിനുശേഷം 2004 ഫെബ്രുവരി 29 വരെയും നീട്ടി. എന്സിഎസ്കെ നിയമം 2004 ഫെബ്രുവരി 29 മുതല് പ്രാബല്യത്തില് വന്നില്ല. അതിനുശേഷം പ്രമേയങ്ങളിലൂടെ കാലാകാലങ്ങളില് എന്സിഎസ്കെയുടെ കാലാവധി ഒരു നിയമപരമായി നിര്ബന്ധിതമല്ലാത്ത സമിതിയായി നീട്ടുകയാണ്. നിലവിലെ കമ്മീഷന്റെ കാലാവധി 2022 മാര്ച്ച് 31 വരെയാണ്.
സഫായി കരംചാരികള്ക്കായി നിലവിലുള്ള ക്ഷേമ പരിപാടികള് പഠിക്കുകയും വിലയിരുത്തുകയും, നിര്ദ്ദിഷ്ട പരാതികളുടെ കേസുകള് അന്വേഷിക്കുകയും ചെയ്യുന്നതിന് കമ്മീഷന് ഗവണ്മെന്റിന് അതിന്റെ ശുപാര്ശകള് നല്കിവരുന്നു. 2013ലെ അവരുടെ പുനരധിവാസ നിയമം, എന്സിഎസ്കെയെ നിയമത്തിന്റെ നടത്തിപ്പ് നിരീക്ഷിക്കുന്നതിനും കേന്ദ്ര-സംസ്ഥാന ഗവണ്മെന്റുകള്ക്ക് ഫലപ്രദമായി നടപ്പാക്കുന്നതിനുള്ള ടെന്ഡര് ഉപദേശം നല്കുന്നതിനും നിയമത്തിലെ വ്യവസ്ഥകളുടെ ലംഘനമോ നടപ്പാക്കാതിരിക്കുന്നതോ സംബന്ധിച്ച പരാതികള് അന്വേഷിക്കുന്നതിനും ചുമതലപ്പെടുത്തി. സഫായി കരംചാരികളുടെ ഉന്നമനത്തിനായി ഗവണ്മെന്റ് നിരവധി നടപടികള് സ്വീകരിച്ചിട്ടുണ്ടെങ്കിലും, സാമൂഹിക-സാമ്പത്തിക-വിദ്യാഭ്യാസ രംഗങ്ങളില് അവര് അനുഭവിക്കുന്ന അവശതകള് ഇപ്പോഴും ഇല്ലാതായിട്ടില്ല. കൈകൊണ്ടുള്ള തോട്ടിപ്പണി ഏറെക്കുറെ ഇല്ലാതാക്കിയെങ്കിലും, ഇടയ്ക്കിടെ സംഭവിക്കാറുണ്ട്. മലിനജലം/സെപ്റ്റിക് ടാങ്കുകള് അപകടകരമായ രീതിയില് ശുചീകരിക്കുന്നത് ഗവണ്മെന്റിന്റെ ഏറ്റവും ഉയര്ന്ന മുന്ഗണനാ മേഖലയായി തുടരുന്നു. അതിനാല്, സഫായി കരംചാരികളുടെ ക്ഷേമത്തിനായുള്ള ഗവണ്മെന്റിന്റെ വിവിധ ഇടപെടലുകളും സംരംഭങ്ങളും നിരീക്ഷിക്കേണ്ടതും രാജ്യത്തെ മലിനജല/സെപ്റ്റിക് ടാങ്കുകളുടെ സമ്പൂര്ണ യന്ത്രവല്ക്കരണവും, കൈകൊണ്ടുള്ള തോട്ടിപ്പണിക്കാരുടെ പുനരധിവാസവും എന്ന ലക്ഷ്യം കൈവരിക്കേണ്ടതും തുടര്ച്ചയായി ആവശ്യമാണെന്ന് ഗവണ്മെന്റ്
(കരുതുന്നു.
പരിസ്ഥിതി, വനം മന്ത്രാലയം
ലോകത്ത് ക്യാമറ ട്രാപ് ഉപയോഗിച്ചുള്ള വന്യജീവി സർവേകളിൽ ഏറ്റവും വലുതെന്ന ഗിന്നസ് വേൾഡ് റെക്കോർഡ് ഇന്ത്യയുടെ ടൈഗർ സെൻസസിന് ; മഹത്തായ മുഹൂർത്തമെന്നും ആത്മനിർഭർ ഭാരതിന്റെ തിളങ്ങുന്ന ഉദാഹരണം എന്നും കേന്ദ്ര പരിസ്ഥിതി മന്ത്രി
(
രാസവസ്തു, രാസവളം മന്ത്രാലയം
എല്ലാ സംസ്ഥാന / കേന്ദ്രഭരണ പ്രദേശങ്ങൾക്കും കേന്ദ്ര സ്ഥാപനങ്ങൾക്കും ആംഫോട്ടെറിസിൻ-ബി യുടെ 30100 വൈലുകൾ അധികമായി അനുവദിച്ചതായി - ശ്രീ ഡി വി സദാനന്ദ ഗൗഡ
ന്യൂഡൽഹി , മെയ് 31,2021
എല്ലാ സംസ്ഥാന / കേന്ദ്രഭരണ പ്രദേശങ്ങൾക്കും കേന്ദ്ര സ്ഥാപനങ്ങൾക്കും ആംഫോട്ടെറിസിൻ-ബി യുടെ 30100 വൈലുകൾ കൂടി അനുവദിച്ചതായി കേന്ദ്ര രാസവസ്തു , രാസവള മന്ത്രി ശ്രീ ഡി വി സദാനന്ദ ഗൗഡ അറിയിച്ചു .
2021 മെയ് 31 നു അനുവദിച്ച ആംഫോട്ടെറിസിൻ-ബി ഇൻജെക്ഷൻ :
(
പ്രധാനമന്ത്രിയുടെ ഓഫീസ്
മനോജ് ദാസിന്റെ നിര്യണത്തിൽ പ്രധാനമന്ത്രി അനുശോചിച്ചു
പ്രശസ്ത വിദ്യാഭ്യാസ വിദഗ്ദ്ധനും ജനപ്രിയ കോളമിസ്റ്റും എഴുത്തുകാരനുമായ ശ്രീ മനോജ് ദാസിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു.
ശ്രീ മോദി ട്വീറ്റിൽ പറഞ്ഞു:
പ്രശസ്തനായ വിദ്യാഭ്യാസ വിചക്ഷണൻ , ജനപ്രിയ കോളമിസ്റ്റ്, പ്രചുര പ്രചാരം നേടിയ എഴുത്തുകാരൻ എന്നീ നിലകളിൽ ശ്രീ മനോജ് ദാസ് വ്യക്തി മുദ്ര പതിപ്പിച്ചിട്ടുണ്ട് . ഇംഗ്ലീഷ്, ഒഡിയ സാഹിത്യ മേഖലകൾക്ക് അദ്ദേഹം സമൃദ്ധമായ സംഭാവനകൾ നൽകി. ശ്രീ അരബിന്ദോയുടെ തത്ത്വചിന്തയുടെ പ്രധാന വക്താവായിരുന്നു അദ്ദേഹം. അദ്ദേഹത്തിന്റെ നിര്യാണത്തിൽ വേദനിക്കുന്നു . അദ്ദേഹത്തിന്റെ കുടുംബത്തിന് അനുശോചനം. ഓം ശാന്തി. ”
തൊഴില്, ഉദ്യോഗ മന്ത്രാലയം
ഇ പി എഫ് ഒ, 70-ാം സ്ഥാപക ദിനം ആഘോഷിച്ചു
(ന്യൂ ഡൽഹി: നവംബർ 1, 2022
ഇന്ന് ന്യൂ ഡൽഹിയിൽ നടന്ന ഇപിഎഫ്ഒയുടെ 70-ാം സ്ഥാപക ദിനം കേന്ദ്ര തൊഴിൽ മന്ത്രി ശ്രീ ഭൂപേന്ദർ യാദവ് ഉദ്ഘാടനം ചെയ്തു.
ഈ അവസരത്തിൽ കേന്ദ്രമന്ത്രി 70 വർഷത്തെ ഇപിഎഫ്ഒ ചരിത്രം പ്രദർശിപ്പിക്കുന്ന "ഇപിഎഫ്ഒ @70 - ദി ജേർണി" എന്ന പേരിൽ ഒരു പ്രദർശനം ഉദ്ഘാടനം ചെയ്തു. സംഘടനയുടെ 70 വർഷത്തെ പ്രവർത്തത്തെക്കുറിച്ചുള്ള ‘ഇപിഎഫ്ഒ @70’ എന്ന ഡോക്യുമെന്ററി ചിത്രവും ചടങ്ങിൽ പ്രദർശിപ്പിക്കപ്പെട്ടു. സംഘടനയുടെ 70 വർഷം പിന്നിട്ട പ്രവർത്തനത്തെ അനുസ്മരിക്കുന്നതിന് തപാൽ വകുപ്പുമായി സഹകരിച്ച് തയ്യാറാക്കിയ പ്രത്യേക കവർ കേന്ദ്രമന്ത്രി പ്രകാശനം ചെയ്തു. 'ഇപിഎഫ്ഒ വിഷൻ @ 2047' എന്ന നയ രേഖയും അടുത്ത 25 വർഷത്തേക്കുള്ള ഇപിഎഫ്ഒയുടെ കർമ പദ്ധതി രൂപപ്പെടുത്തുന്നതിനായി സംഘടിപ്പിച്ച ചിന്തൻ ശിവറിനെക്കുറിച്ചുള്ള ഒരു ബുക്ക്ലെറ്റും കേന്ദ്രമന്ത്രി പുറത്തിറക്കി.
തൊഴിലുടമകൾക്കും ജീവനക്കാർക്കുമുള്ള സ്വാഗത കിറ്റും ശ്രീ യാദവ് പുറത്തിറക്കി. ഉപഭോക്താക്കൾക്ക് ആനുകൂല്യങ്ങൾ വ്യാപിപ്പിക്കുന്നതിനുള്ള മാർഗ്ഗനിർദ്ദേശങ്ങളും ശുപാർശകളും ഇതിൽ ഉൾപ്പെടുന്നു. ഹിന്ദി, ഇംഗ്ലീഷ് എന്നിവ കൂടാതെ 21 പ്രാദേശിക ഭാഷകളിലും ഈ കിറ്റ് പുറത്തിറക്കിയിട്ടുണ്ട്.
കഴിഞ്ഞ വർഷങ്ങളിൽ ഇപിഎഫ്ഒ വളർച്ച കൈവരിച്ചതിലും അംഗങ്ങളുടെ സമ്പാദ്യം കൈകാര്യം ചെയ്യുന്ന രീതിയിലും കേന്ദ്രമന്ത്രി സന്തോഷം പ്രകടിപ്പിച്ചു.
കേന്ദ്ര തൊഴിൽ വകുപ്പ് സഹമന്ത്രി ശ്രീ രാമേശ്വർ തെലിയും ചടങ്ങിൽ സന്നിഹിതനായിരുന്നു.
രാജ്യരക്ഷാ മന്ത്രാലയം
രക്ഷാ മന്ത്രി ശ്രീ രാജ്നാഥ് സിംഗ് കാർവാറിൽ 'ഐഎൻഎസ് ഖണ്ഡേരി' എന്ന അന്തർവാഹിനിയിൽ യാത്ര നടത്തി
രക്ഷാ മന്ത്രി ശ്രീ രാജ്നാഥ് സിംഗ്, 2022 മെയ് 27 ന്, കർണാടകയിലെ കാർവാർ നേവൽ ബേസ് സന്ദർശിച്ച വേളയിൽ ഇന്ത്യൻ നാവികസേനയുടെ ഏറ്റവും ശക്തമായ യുദ്ധ കപ്പലുകളിൽ ഒന്നായി 'ഐഎൻഎസ് ഖണ്ഡേരി'യിൽ യാത്ര നടത്തി. മറ്റ് കപ്പലുകളുടെയും അന്തര്വാഹിനികളുടെയും കണ്ണില് പെടാതെ സഞ്ചരിക്കാനുള്ള സ്റ്റെല്ത്ത് സംവിധാനങ്ങളും, അത്യാധുനിക ഇനം കൽവാരി ശ്രേണിയിലുള്ളതുമായ അന്തർവാഹിനിയുടെ പോരാട്ട ശേഷിയെക്കുറിച്ചും ആക്രമണ ശക്തിയെക്കുറിച്ചും രക്ഷാ മന്ത്രി നേരിട്ട് വിലയിരുത്തി. അന്തർവാഹിനിയുടെ വെള്ളത്തിനടിയിലുള്ള പ്രവർത്തനങ്ങളുടെ മുഴുവൻ വിശദാംശങ്ങളും നാല് മണിക്കൂറിലധികമുള്ള യാത്രയിൽ ശ്രീ രാജ്നാഥ് സിംഗിന് മുന്നിൽ അവതരിപ്പിച്ചു.
(അന്തർ വാഹിനിയുടെ നൂതന സെൻസർ സ്വീറ്, യുദ്ധ സംവിധാനവും ആയുധ ശേഷിയും പ്രകടമാക്കുന്ന അഭ്യാസങ്ങൾക്ക് രക്ഷാ മന്ത്രി സാക്ഷ്യം വഹിച്ചു. അന്തർവാഹിനി ഉപയോഗിച്ചുള്ള എതിരാളികളുടെ
പ്രവർത്തനങ്ങളെ ഫലപ്രദമായി നേരിടാനുള്ള ഐഎൻഎസ് ഖണ്ഡേരിയുടെ ശേഷിയുടെ ഒരു നേർക്കാഴ്ചയും ഇതിലൂടെ അദ്ദേഹത്തിന് ലഭിച്ചു. നാവികസേനാ മേധാവി അഡ്മിറൽ ആർ ഹരി കുമാറും ഇന്ത്യൻ നാവികസേനയിലെയും പ്രതിരോധ മന്ത്രാലയത്തിലെയും മുതിർന്ന ഉദ്യോഗസ്ഥരും പങ്കെടുത്തു.
കടൽ യാത്രയ്ക്ക് ശേഷം മാധ്യമ പ്രവർത്തകരോട് സംവദിച്ച രക്ഷാ മന്ത്രി, രാജ്യത്തിന്റെ ‘മെയ്ക്ക് ഇൻ ഇന്ത്യ’ കഴിവുകളുടെ ഉജ്ജ്വല ഉദാഹരണമായാണ് ഐഎൻഎസ് ഖണ്ഡേരിയെ വിശേഷിപ്പിച്ചത്. ഇന്ത്യൻ നാവികസേന ഓർഡർ ചെയ്ത 41 കപ്പലുകളിൽ 39 എണ്ണവും ഇന്ത്യൻ കപ്പൽശാലകളിലാണ് നിർമ്മിക്കുന്നത് എന്ന വസ്തുതയെ അദ്ദേഹം അഭിനന്ദിച്ചു.
വെസ്റ്റേൺ ഫ്ലീറ്റിന്റെ കപ്പലുകളുടെ വിന്യാസം, P-8I എം പി എ, സീ കിംഗ് ഹെലികോപ്റ്റർ എന്നിവ ഉപയോഗിച്ചുള്ള ആന്റി-സബ്മറീൻ ദൗത്യം, മിഗ് 29-K ഫൈറ്റർ വിമാനങ്ങളുടെ ഫ്ലൈ പാസ്റ്റ്, സെർച്ച് & റെസ്ക്യൂ പ്രകടന പ്രദർശനം എന്നിവയും രക്ഷാ മന്ത്രിയുടെ അന്തർവാഹിനി കടൽ യാത്രയോടനുബന്ധിച്ച് നടത്തി.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ഇതുവരെ 86.01 കോടി വാക്സിൻ ഡോസുകൾ രാജ്യവ്യാപക പ്രതിരോധ കുത്തിവയ്പ്പ് യജ്ഞത്തിന്റെ ഭാഗമായി നൽകി
ന്യൂഡൽഹി, സെപ്റ്റംബർ 27 , 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 86.01 കോടി ഡോസ് വാക്സിൻ
ചികിത്സയിലുള്ളത് ആകെ രോഗബാധിതരുടെ 1 % ത്തിലും കുറവ് ; നിലവിലെ നിരക്ക് 0.89%
രാജ്യത്ത് നിലവിൽ ചികിത്സയിലുള്ളത്2,99,620 പേർ;191 ദിവസത്തിൽ ഏറ്റവും കുറവ്
രോഗമുക്തി നിരക്ക് 97.78%; 2020 മാർച്ച് മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 26,041 പേർക്ക്
കഴിഞ്ഞ 24 മണിക്കൂറിനിടെ 29,621 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,29,31,972 ആയി .
പ്രതിവാര രോഗസ്ഥിരീകരണ നിരക്ക് ; കഴിഞ്ഞ 94 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് ; കഴിഞ്ഞ 28 ദിവസമായി 3 ശതമാനത്തിൽ താഴെ
ആകെ നടത്തിയത് 56.44 കോടി പരിശോധനകൾ
IE
രാജ്യരക്ഷാ മന്ത്രാലയം
ഇന്തോ-തായ് കോർഡിനേറ്റഡ് പട്രോൾ 
ഇന്ത്യൻ നാവികസേനയും റോയൽ തായ് നേവിയും ചേർന്നുള്ള ഇന്ത്യ-തായ്ലൻഡ് കോർഡിനേറ്റഡ്
പട്രോളിന്റെ  മുപ്പതാം പതിപ്പ് 2020 നവംബർ 18 മുതൽ 20 വരെ നടക്കുന്നു . മിസൈൽ വാഹക ശേഷിയുള്ളതും തദ്ദേശീയമായി നിർമ്മിച്ചതുമായ ഇന്ത്യൻ നാവിക സേനാ കപ്പൽ ഐ.എൻ.എസ്. കർമുക്, ഹിസ് മജസ്റ്റി തായ്ലൻഡ് ഷിപ്പ്,കാവോ ഫ്രയ ക്ലാസ് ഫ്രിഗേറ്റ്, എച്ച്.റ്റി.എം.എസ്. ക്രാബൂരി, രണ്ട് നാവികസേനകളിൽ നിന്നുമുള്ള ഡോർനിയർ സമുദ്ര നിരീക്ഷണ വിമാനങ്ങൾ എന്നിവ കോർപാറ്റിൽ പങ്കെടുക്കുന്നു.
നാവിക ബന്ധങ്ങൾ ശക്തിപ്പെടുത്തുന്നതിനായി, 2005 മുതൽ വർഷത്തിൽ രണ്ടുതവണ ഇരു നാവികസേനകളും തങ്ങളുടെ അന്താരാഷ്ട്ര സമുദ്ര അതിർത്തിയിൽ കോർപാറ്റ് നടത്തി വരുന്നു.ഇന്ത്യൻ മഹാസമുദ്രത്തിലെ സുപ്രധാനമായ ഈ മേഖലയിൽ സുരക്ഷിതമായ വാണിജ്യ കപ്പൽ ഗതാഗതവും അന്താരാഷ്ട്ര വ്യാപാരവും ഉറപ്പാക്കുക എന്ന ലക്ഷ്യത്തോടെയാണ് ഇന്തോ-തായ് സംയുക്ത നാവിക നിരീക്ഷണം. നാവികസേനകൾ തമ്മിലുള്ള ധാരണയും പരസ്പരം ഏകോപിച്ചുള്ള പ്രവർത്തനത്തിലെ ക്ഷമതയും കോർപാറ്റ് വികസിപ്പിക്കുന്നു.
പ്രധാനമന്ത്രിയുടെ ഓഫീസ്
ശക്തി ദൗത്യത്തില് ഉള്പ്പെട്ട ശാസ്ത്രജ്ഞരുമായി പ്രധാനമന്ത്രി വീഡിയോ കോണ്ഫറന്സ് വഴി ആശയവിനിമയം നടത്തി
രാഷ്ട്രത്തോടായുള്ള അഭിസംബോധനയ്ക്ക് തൊട്ട് പിന്നാലെ, ശക്തി ദൗത്യത്തിന്റെ വിജയകരമായ നിര്വ്വഹണത്തില് ഉള്പ്പെട്ട ശാസ്ത്രജ്ഞരുമായി പ്രധാനമന്ത്രി ശ്രീ. നരേന്ദ്ര മോദി വീഡിയോ കോണ്ഫറന്സിലൂടെ സംസാരിച്ചു.
ശക്തി ദൗത്യത്തിന്റെ വിജയകരമായ നിര്വ്വഹണത്തിലൂടെ ഉപഗ്രഹ വേധ മിസൈല് ഉപയോഗിച്ച് ഉപഗ്രഹങ്ങളെ ആക്രമിക്കാനുള്ള ശേഷി കൈവരിക്കുന്ന ലോകത്തെ നാലാമത്തെ രാജ്യമായി ഇന്ത്യയെ മാറ്റി.
ദൗത്യത്തിന്റ വിജയത്തില് ശാസ്ത്രജ്ഞരെ അഭിനന്ദിച്ചുകൊണ്ട്, മുന്നിട്ടിറങ്ങിയ ലക്ഷ്യം വിജയകരമായി കൈവരിച്ച നമ്മുടെ ശാസ്ത്രജ്ഞരുടെ പേരില് രാജ്യം മൊത്തത്തില് അഭിമാനം കൊള്ളുകയാണെന്ന് പ്രധാനമന്ത്രി പറഞ്ഞു.
'ഇന്ത്യയില് നിര്മ്മിക്കൂ' സംരംഭത്തിന് അനുസൃതമായി നാം ആര്ക്കും പിന്നിലലെന്ന സന്ദേശമാണ് ശാസ്ത്രജ്ഞര് ലോകത്തിന് നല്കിയതെന്ന് അദ്ദേഹം പറഞ്ഞു.
വസുധൈവ കുടുംബകം- ലോകം ഒരു കുടുംബം എന്ന തത്വമാണ് ഇന്ത്യ പിന്തുടരുന്നതെന്ന് പ്രധാനമന്ത്രി പറഞ്ഞു. അതേ സമയം സമാധാനത്തിനും, സദ്ഭാവനയ്ക്കുമായി പ്രവര്ത്തിക്കുന്ന ശക്തികള് എപ്പോഴും ശക്തരായി ഇരിക്കണമെന്നും അദ്ദേഹം ഊന്നിപ്പറഞ്ഞു. ലോകത്തിലെയും, മേഖലയിലെയും സമാധാനത്തിന് ഇന്ത്യ കഴിവുറ്റതും കരുത്തുറ്റതും ആയിരിക്കേണ്ടതുണ്ട്. ശാസ്ത്രജ്ഞര് സമര്പ്പണ ബുദ്ധിയോടെയാണ് ഈ ശ്രമത്തില് പങ്കാളികളായത്. മൊത്തം കേന്ദ്ര മന്ത്രിസഭയുടെ അഭിനന്ദനങ്ങളും അദ്ദേഹം ശാസ്ത്രജ്ഞരെ അറിയിച്ചു.
തങ്ങളുടെ കഴിവുകള് തെളിയിക്കാന് ഈ അവസരം നല്കിയതിന് ശാസ്ത്രജ്ഞര് പ്രധാനമന്ത്രിയെ നന്ദി അറിയിച്ചു.
ND MRD- 227
പ്രധാനമന്ത്രിയുടെ ഓഫീസ്
സീതാറാം യെച്ചൂരിയുടെ മകൻ ആശിഷിന്റെ നിര്യാണത്തിൽ പ്രധാനമന്ത്രി അനുശോചനം രേഖപ്പെടുത്തി
ശ്രീ സീതാറാം യെച്ചൂരിയുടെ മകൻ ആശിഷിന്റെ ദാരുണവും അകാലവുമായ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു : " തന്റെ മകൻ ആശിഷിന്റെ ദാരുണവും അകാലവുമായ നിര്യാണത്തിൽ ശ്രീ സീതാറാം യെചൂരി ജിക്കും കുടുംബത്തിനും അനുശോചനം അറിയിക്കുന്നു . ഓം ശാന്തി.
പ്രധാനമന്ത്രിയുടെ ഓഫീസ്
ഇന്ത്യയുടെ ജി20 അധ്യക്ഷപദവിയുമായി ബന്ധപ്പെട്ടു സർവകക്ഷിയോഗം നടന്നു
ജി20 അധ്യക്ഷപദം രാജ്യത്തിനാകെ അവകാശപ്പെട്ടത്!
ജി20 അധ്യക്ഷപദം ലോകത്തിനുമുന്നിൽ ഇന്ത്യയെ തുറന്നുകാട്ടുന്നതിനുള്ള അവസരം പ്രദാനംചെയ്യും
ഇന്ത്യക്കുമേൽ ആഗോളതലത്തിൽ ആകാംക്ഷയും ആകർഷണവുമുണ്ട്
ജി20 അധ്യക്ഷപദം വിനോദസഞ്ചാരത്തിനും പ്രാദേശിക സമ്പദ്വ്യവസ്ഥയ്ക്കും മികച്ച അവസരങ്ങളേകും
ഇന്ത്യയുടെ ജി 20 അധ്യക്ഷപദവിയുമായി ബന്ധപ്പെട്ട കാര്യങ്ങൾ ചർച്ച ചെയ്യുന്നതിനായി ഡിസംബർ 5നു സർവകക്ഷിയോഗം ചേർന്നു. പ്രധാനമന്ത്രി നരേന്ദ്ര മോദിയുടെ അധ്യക്ഷതയിൽ ചേർന്ന യോഗത്തിൽ, രാജ്യത്താകമാനമുള്ള പ്രധാന രാഷ്ട്രീയ നേതാക്കൾ പങ്കെടുത്തു.
ഇന്ത്യയുടെ ജി20 അധ്യക്ഷപദം രാജ്യത്തിനാകെ അവകാശപ്പെട്ടതാണെന്നും ഇന്ത്യയുടെ കരുത്ത് ലോകമാകെ പ്രകടിപ്പിക്കാനുള്ള അതുല്യമായ അവസരമാണെന്നും പ്രധാനമന്ത്രി പറഞ്ഞു. ഇന്ന് ആഗോളതലത്തിൽ ആകാംക്ഷയും ആകർഷണവും ഇന്ത്യക്കുമേലുണ്ട്. ഇത് ഇന്ത്യയുടെ ജി20 അധ്യക്ഷപദത്തിന്റെ സാധ്യതകൾ വർധിപ്പിക്കുന്നുവെന്നും പ്രധാനമന്ത്രി ചൂണ്ടിക്കാട്ടി.
കൂട്ടായ പ്രവർത്തനത്തിന്റെ പ്രാധാന്യത്തെക്കുറിച്ചും പ്രധാനമന്ത്രി പറഞ്ഞു. ജി20യുമായി ബന്ധപ്പെട്ട വിവിധ പരിപാടികളുടെ സംഘാടനത്തിൽ എല്ലാ നേതാക്കളുടെയും സഹകരണം അദ്ദേഹം അഭ്യർഥിച്ചു. വലിയ മെട്രോകൾ ഉയർത്തിക്കാട്ടുന്ന കീഴ്വഴക്കങ്ങൾപ്പുറം ഇന്ത്യയുടെ മറ്റു ഭാഗങ്ങളും പ്രദർശിപ്പിക്കാൻ ജി 20 അധ്യക്ഷപദവി സഹായിക്കുമെന്നും, അതിലൂടെ നമ്മുടെ രാജ്യത്തിന്റെ ഓരോ ഭാഗത്തിന്റെയും സവിശേഷതകൾ പുറത്തുകൊണ്ടുവരുമെന്നും അദ്ദേഹം ചൂണ്ടിക്കാട്ടി.
ഇന്ത്യയുടെ ജി 20 അധ്യക്ഷപദവിക്കാലത്ത് ഇന്ത്യയിലേക്കു ധാരാളം സന്ദർശകരെത്തുമെന്നു ചൂണ്ടിക്കാട്ടിയ പ്രധാനമന്ത്രി, വിനോദസഞ്ചാരം പ്രോത്സാഹിപ്പിക്കുന്നതിനും ജി20 യോഗങ്ങൾ സംഘടിപ്പിക്കുന്ന വേദികളുടെ പ്രാദേശിക സമ്പദ്വ്യവസ്ഥയെ ഉത്തേജിപ്പിക്കുന്നതിനുമുള്ള സാധ്യതകളുണ്ടെന്നും വ്യക്തമാക്കി.
ജെ പി നഡ്ഡ, മല്ലികാർജുൻ ഖാർഗെ, മമത ബാനർജി, നവീൻ പട്നായിക്, അരവിന്ദ് കെജ്രിവാൾ, വൈ എസ് ജഗൻ മോഹൻ റെഡ്ഡി, സീതാറാം യെച്ചൂരി, ചന്ദ്രബാബു നായിഡു, എം കെ സ്റ്റാലിൻ, എടപ്പാടി കെ പളനിസ്വാമി, പശുപതിനാഥ് പാരസ്, ഏകനാഥ് ഷിൻഡെ, കെ എം കാദർ മൊഹിദീൻ എന്നിവരുൾപ്പെടെയുള്ള വിവിധ രാഷ്ട്രീയ നേതാക്കൾ ഇന്ത്യയുടെ ജി 20 അധ്യക്ഷപദവിയെക്കുറിച്ചുള്ള വിലപ്പെട്ട ഉൾക്കാഴ്ചകൾ പങ്കിട്ടു.
ആഭ്യന്തര മന്ത്രിയും ധനമന്ത്രിയും യോഗത്തിൽ സംസാരിച്ചു. ഇന്ത്യയുടെ ജി20 മുൻഗണനകളെക്കുറിച്ചുള്ള വിശദമായ അവതരണവും നടത്തി.
മന്ത്രിമാരായ രാജ്നാഥ് സിങ്, അമിത് ഷാ, നിർമല സീതാരാമൻ, എസ് ജയശങ്കർ, പിയൂഷ് ഗോയൽ, പ്രഹ്ലാദ് ജോഷി, ഭൂപേന്ദർ യാദവ്, മുൻ പ്രധാനമന്ത്രി എച്ച് ഡി ദേവഗൗഡ എന്നിവരും യോഗത്തിൽ പങ്കെടുത്തു.
--ND--
(
ആരോഗ്യ, കുടുംബക്ഷേമ മന്ത്രാലയം
ഇന്ത്യൻ കൗൺസിൽ ഓഫ് മെഡിക്കൽ റിസർച്ച് , സ്വിറ്റ്സർലൻഡിലെ ഫൗണ്ടേഷൻ ഫോർ ഇന്നൊവേറ്റീവ് ന്യൂ ഡയഗ്നോസ്റ്റിക്സ് എന്നിവ തമ്മിലുള്ള ധാരണാപത്രം കേന്ദ്ര മന്ത്രിസഭ അംഗീകരിച്ചു
ഇന്ത്യൻ കൗൺസിൽ ഓഫ് മെഡിക്കൽ റിസർച്ച് , സ്വിറ്റ്സർലൻഡിലെ ഫൗണ്ടേഷൻ ഫോർ ഇന്നൊവേറ്റീവ് ന്യൂ ഡയഗ്നോസ്റ്റിക്സ് എന്നിവ തമ്മിലുള്ള ബന്ധം ശക്തിപ്പെടുത്തുന്നതിനായിഒപ്പു വച്ച ധാരണാപത്രം പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം മുൻകാല പ്രാബല്യത്തോടെ അംഗീകാരം നൽകി. അന്താരാഷ്ട്ര ശാസ്ത്ര സാങ്കേതിക സഹകരണവും പരസ്പര താൽപ്പര്യമുള്ള മേഖലകളിൽ സഹകരണം പ്രോത്സാഹിപ്പിക്കുന്നതിനുമുള്ള് ധാരണാപത്രം 2021 ഫെബ്രുവരിയിലാണ് ഒപ്പിട്ടത് .
പ്രയോജനങ്ങൾ :
പരസ്പര താൽപ്പര്യമുള്ള മേഖലകളിലെ അന്തർ ദേശീയ ശാസ്ത്ര-സാങ്കേതിക സഹകരണത്തിന്റെ ചട്ടക്കൂടിനുള്ളിൽ ഇന്ത്യയും സ്വിറ്റ്സർലൻഡും തമ്മിലുള്ള ബന്ധം ഈ ധാരണാപത്രം കൂടുതൽ ശക്തിപ്പെടുത്തും.
സാമ്പത്തിക പ്രത്യാഘാതങ്ങൾ:
ഐ സി എം ആർ ഒരു ലക്ഷം ഡോളർ വരെ ഫണ്ടിംഗ് ലഭ്യമാക്കാൻ പ്രതിജ്ഞാബദ്ധമാണ്, അതേസമയം എഫ് ഐ എൻ ഡി പ്രാദേശിക പങ്കാളികൾക്കും ഗവേഷകർക്കും റിക്വസ്റ്റ് ഫോർ പ്രൊപ്പോസൽ വഴി തിരിച്ചറിഞ്ഞ 4 ലക്ഷം ഡോളർ വരെ ഫണ്ട് ലഭ്യമാക്കും.
പശ്ചാത്തലം:
ഐ സി എം ആർ ഇൻട്രാമുറൽ, എക്സ്ട്രാമുറൽ ഗവേഷണങ്ങളിലൂടെ രാജ്യത്ത് ബയോമെഡിക്കൽ ഗവേഷണം പ്രോത്സാഹിപ്പിക്കുന്നു.  കമ്പനീസ് ആക്ട്, 2013-ലെ സെക്ഷൻ 8 പ്രകാരം സൃഷ്ടിക്കപ്പെട്ട ഒരു സ്വതന്ത്ര ലാഭേച്ഛയില്ലാത്ത സംഘടനയാണ് എഫ് ഐ എൻ ഡി.